text: Marie ot non, comme la mére Dé.
   Si vint du ciel, de sainte maisté.
   Par un devenres de la crois aourer.
   Que nostre sire transi pour nous sauver;
   Par itel jour de la passion Dé
   Le mist li angles issi en la cité:
   Ainc en la tere nen ot plus povreté.
   La le requist sains Alessis li ber;
   Tout son avoir que il en ot porté
   A departi: ains rien ne l’en remest.
   Larges aumosnes par Ausi la cité
   Douna as povres u qu’il les pot trouver.
   Pour nul avoir ne vaut estre encombrés
   Ne ne volt perdre del ciel les iretés.
  